San Pitre Vernoteche

**San Pitre Vernoteche** (**San Pietro Vernotico** jndr'à 'u tagliàne, *Santu Piethru* jndr'à 'u dialette salendine) jè 'nu comune tagliàne de 13 684 crestiane jndr'à 'u sud d'a Provinge de Brinnese jndr'à Pugghie. Pure ca face parte d'a provinge de Brinnese, jè l'urteme comune cchiù a Nord ca face parte de l'Arcidiocese de Lecce.

Se iacchie jndr'à l'area nord d'u Salènde e ste lundane cchiù o mene 18&nbsp;km da brinnese e 20&nbsp;km da Lecce.

'U comune face parte d'u Parche d'u Negramare addò, jndr'à stu territorie, stonne 26 comune de le provinge de Brinnese e Lecce. A quacche chilometre da 'u javetate se iacchie 'a localitate de mare de Cambe de Mare, uneche frazione d'u comune.

## Sciugrafije fiseche
### Territorie
'U territorie de San Pitre Vernoteche jè parte de l'area pianeggiande canusciute cumme Piane Messapeche o Tavogliere de Lecce. 

L'agre, ricche de falde de acque sorgive angore osce a die presende jndr'à le zone de Torchiarole, jè cultivate soprattutte a alìe e uve. Pa nature carseche d'u suole, 'u territorie jè senze corse d'acque ca stonne sus 'a superficie ma stonne tutte sotte, jndr'à 'na falde freateche, alimendate da le piogge invernale, ca mandene umide 'u terrene pure durande le staggione assaije secche e afose. 

'A superficie avène attraversate 'nvece da de le canale de raccolte de acqua piovane. 'U cchiù granne avène chiamate *Infocaciucci* jndr'à 'u dialette locale. Stonne pure 'u Canale Fusse ca se iacchie jndr'à periferie d'a cetate (jndr'à 'u dialette locale Fuessu) e 'u Canale Fogge. 'U canale Infocaciucci ave origgene jndr'à condrade Marrese vecine a Celline San Marche e spicce jndr'à 'u mare adriateche apprisse 'nu percorse de 15,306&nbsp;km e scorre verse 'u mare Adriateche. Duranne 'a staggione 'u canale jè quase sembre seccate, mendre 'u 'nverne, quanne chiove assaije probbie, ca accappe spesse jndr'à zone, pò spetterrà pe colpe d'u ienghieminde de le affluende Fogge e Fusse. 'U Canale Fusse nasce a Celline San Marche e scennenne, apprisse ca ave attraversate San Pitre Vernoteche, trase jndr'à Infocaciucci jndr'à condrade Pucciarruto apprise ca ave fatte 'nu percorse de 5&nbsp;km.

### Sismicità
'U rischie sismiche a San Pitre Vernoteche jè minime. 'A cetadine jè classificate a sismicità vasce assaije (zone 4). L'urteme terramote particolarmende 'mbortande ave arrevate 'u 20 febbrare 1743 cu l'epicendre jndr'à 'u Canale d'Otrande. Succede certe vote de sendè scosse appene appene ca avènene da 'a Grecie assaije vecine a 'u puèrte brinnesine.

### Clime
'U clime jè tipicamende mediterranèe, cu 'nvirne frische e chiovose. Iesse assaije vote 'a nebbie pe colpe de l'umidità ca de medie ste atturne a 'u 70%. Le staggione sò cavede assaije e senze acque cu 'na minime presenze de vinde. 'Mbortande assaije jè l'effette d'u mare, ca avasce le temberature sciurnaliere, cu 'u fatte ca ste vecine, però face 'nghianà sembre l'umidità, specie jndr'à staggione. Le precipitaziune sò cchiù forte jndr'à l'autunne e 'u 'nverne ma non ge sò rare le temborale, specie d'a staggione. Le precipitaziune de neve succedene quacche vota probbie.

Classificazione climateche de San Pitre Vernoteche: Zone climateche C - Grade sciurne 1123

## Storie

Le ipotese cchiù vecine sus a l'origgene d'u nome sò legate a 'u termine tarde latine *vernoticus* ca significhesce 'nvernale: seconde 'u feudale "deritte a' vernoteche" (*jus vernoticae*), 'u signore feudale puteve pascolà cu le anemale sue l'erbe vernoteche ('nvernale) jndr'à le funne de le suddite sue. Cchiù nnande jndr'à 'u tiembe, ha state proposte, cu 'na certa logeche, de referìe 'u termine *vernoticus* a 'u canale ca attraverse 'u javetate vecchie ('u Fusse), da 'ndendere cumme 'rio vernoteche', purcé face passà le acque piovane d'u periode 'nvernale.

Le prime tracce documendale relative a 'u toponime, resalene a 'u 1195, quanne San Pitre Vernoteche iesse pa prima vote jndr'à documinde ufficiale: jè 'nfatte 'mbrà le feude ca 'a 'mberatrice Costanze d'Altavilla conferme a 'u vescove de Lecce, 'mbrà le donazziune ggià fatte da le precedende conde normanne de Lecce (Accarde II e Goffrede III). In particolare, se conferme 'a donazzione de Accarde II d'a Chiesere d'u Beate Pitre "*ca avène ditte de Vernoteche, cu 'u casale pertinende sue, cu uemmene, vassalle, terre cultivate e terre abbandunate, arvule, vosche e acque, (...) cumme le ggià ditte Goffrede Conte de Lecce e de Ostune e Accarde precedende dominatore de Lecce, a nuje fedele, onne congesse a' Chiesere de Lecce*". 

Da stu documende se pò capìe ca San Pitre Vernoteche esisteve ggià jndr'à 'u XII sechele, precisamende jndr'à 'u 1107 quanne jndr'à 'nu testamende appare cumme "casale", 'nfatte 'u Casale de San Pitre (cioé cumme 'nu villagge piccinne) sveluppate atturne a 'na chiesere cu 'u stesse nome ca osce a die angore esiste e ca jndr'à quidde sechele quiste avenìe pa prima vote "infeudate" e cioè sotteposte a 'nu feudatarije (jndr'à stu case 'u Vescove de Lecce) ca ne pigghiò 'u dominie sie sus a le crestiane ca sus a le cose. Otre documinde ca resalene a quedda stessa epoche fanne 'ndrucà ca jndr'à l'arée s'acchiavene pure otre casale, cumme Torchiarole, Tuturane, Valesie, tutte vecine a 'u percorse d'a Vie Traiane Calabre ca da Brinnese purtave a Otrande, fatte assaije assaije da 'na cendinaie de crestiane e generalmende fatte atturne a le chiesere o a le cappelle.

Jndr'à 'u 1445 San Pitre Vernoteche avène 'ngluse 'mbrà le comune sotteposte a le editte previste jndr'à le *[[Statuta et capitula florentissimae civitatis Litii]]* firmate da Marije d'Enghien, condesse de Lecce.

Pe sechele, 'u casale piccele de San Pitre reggistre 'nu numere vasce vasce de crestiane. Jndr'à quidde tiembe, 'u cendre d'u nuclée abbitative s'avere oramaije spustate atturne a quedde ca osce a die jè Chiazze d'u Popole, quedde de osce a die Chiesere Matrice e 'a Torre Quadrate. Jndr'à 'u 1500 'nfatte, pe colpe de le attacche sistematece de le corsare turche, 'a vie de collegamende 'mbrà Brinnese e Lecce avenìe arretrate verse l'endroterre, respette a l'andiche percorse d'a Vie Traiane Calabre, passanne pe 'na direttrice cchiù secure attraverse a San Pitre Vernoteche, Squinzane, Trepuzze. Pò essere ca pe stu mutive, ca se spieghe 'u spustamende ggià ditte d'u cendre d'u paese, ca pare ca s'ha fatte jndr'à prima metà d'u Cingheciende.

Quanne 'u 1800 accumenzave, San Pitre Vernoteche avenève menzionate jndr'à 'u "Dizionario geografico-ragionato del Regno di Napoli". Aqquà jndre ste scritte ca "*le crestiane 'nghianane a 1500. Le prodotte d'u territorie sò 'u frumende, vine e uegghie. Stonne doje luèche pie, ca onne state 'nzippate pe sollieve de le puveridde. Chiste so tenute da 'a menze vescovile de Lecce. 'A tasse d'u 1532 ere de fuéche 93, jndr'à 'u 1545 de 193, jndr'à 'u 1648 d'u stesse numere, e jndr'à 'u 1669 de 143*".

Sulamende cu 'u 1806, anne d'a Legge de eversione d'u feudalesime jndr'à 'u Regne de Napule, ca San Pitre Vernoteche non g'è cchiù feude de Lecce e in particolare d'a Menze Vescovile d'u capeluéche.

Jndr'à 'u 1928, cu l'istituzione d'a Provinge de Brinnese, 'u comune ne trasìe a ffà parte stipanne però angore osce a die, dialette, culture e arcidiocese de appartenenze.

## Monuminde e luèche de inderesse
### Chiesere de San Pitre Apostole
'A chiesere de San Pitre Apostole avène nominate pa prima vote jndr'à 'nu documende diplomateche d'u 1195 addò 'a 'mberatrice Costanze d'Altavilla conferme a 'u Vescove de Lecce, 'mbrà le donazziune ggià fatte da conde normanne d'apprime, 'a Chiesere d'u Beate Pitre, ca avène dette de Vernoteche, cu 'u casale pertinende sue, cu uemmene, vassalle, terre colte e incolte, arvule, vosche e acque, (...)".

'A chiesere de San Pitre avìe jndr'à le sechele successive 'na posizione sembre cchiù perifereche respette a 'u cendre de maggiore sveluppe d'u paese.

Jndr'à 'u 1787 l'edifice avenìe sottoposte a 'nu refacimende forte forte cumme demostre l'epigrafe angore osce a die visibbile sus a 'u portale d'a chiesere: *D.O.M. AEDAM HANC DIVO PETRO SACRAM CLERUS VERNOTICENSIS A SCIPIONE SPINA LYCENSIUM PONTIFICI SIBI PATRONATUS JURE LEGATAM, POSTICA ACCESSIONE THOLO, AC MARMORATO EX COLLOATA PIORUM STIPE, AMPLIOREM ELEGANTIOREMQUE F.C.ANNO DOMINI 1787.*

'U 'nderne stipe ttre altare: 'u prengepàle jè dedicate a 'u titolare d'a chiesere e suverchiate da 'nu dipinde ca raffigure Pitre apostole e Gesù. Le otre altare onne state dedicate a San Paole e a 'a Madonne de Lorete. Jndr'à vanne d'a cupole stonne stipate quattre affresche de le evangeliste. Le otre dipinde onne teme paoline e petrine, invece le statue fannè 'ndrucà San Luigge Gonzaga, San Biagge vescove, Sanda Rite da Casce, 'a Vergine de Pompei e 'a Ddulurate.

'A leggende popolare vole ca sus a 'u late sinistre d'a Chiesere de San Pitre stave mise, andicamende, 'nu puzze da l'acque meracolose ca servive a guarì le ferite de le muèzzeche de le tarandole, osce a die stqe achiuse pure ce jndr'à 'u paese le 'ngazzaminde 'mbrà chidde ca dicene ca ste apirte e chidde ca dicene ca ste achiuse, angore osce a die condinue.

'A chiesere purtroppe non jè 'na parrocchie ma face parte de le chiesere de probbietà d'a Cattedrale leccese d'a Madonne Assunde ca avènene aperte sulamende jndr'à particolare sciurnate cumme 'a feste d'u patrone o sulamende p'a messe sumanale de sere.

### Chiesere Matrice
'U nuclèe cchiù andiche d'a Chiesere matrice resale a 'u Cinghecinde cchiù o mene, 'nfatte seconde le documinde stipate a belle belle jndr'à sagrestìe, 'a chiesere tenève ggià 'nu parroche jndr'à 'u 1464.

'A cattedrale jè fatte da 'a navate cendrale de osce a die e da 'u rosone mise a 'u cendre, perfettamende stipate jndr'à petra leccese, decorate da seie figure angeliche, cu 'mmienza mmienze de le decoraziune vegetale, 'na figure de 'na sirene e, 'ngape a 'u rosone, doje liune una 'mbacce a l'otre ca mandenene 'n'anidde de 'na forme de rombe particolare. 'Mbrà le doje figure anemale, cumme pure jndr'à cornice cchiù de fore d'u rosome, se 'ndrucane pure le lettere maiuscole ca no se leggene bbuène e no se capiscene bbuène.

Le navate de late, cchiù piccenne, onne state costruite cchiù nnade. 'U 'nderne tène doje paie de culonne fatte de marme ierte cchiù o mene 15 metre e 'ngiuppinate da le capitelle, da le quale iessene fore arche larie larie. Le volte onne state fatte a crociere une de le quale ammaccate duranne 'na trombe d'arie memorabbile jndr' à'u paese arrevate jndr'à 'u 2006. Sus 'a condrefaciate se iacchie 'nu organe a canne d'u Uetteciende. 'U presbiterie ste separate visivamende da le navate pe mezze de 'nu arche granne, addò 'a chiave de volte mandene 'nu stemme de marme mandenute da doje angele in vascerilieve, ca portane 'a date 1907, anne de l'urtema restaurazione d'a chiesere.

Sus a l'altare prengepàle, dedicate a Sand'Oronze, ste 'nu rilieve de l'Assunzione de Marije ca 'n'otre rosone piccinne a vitre culurate. Jndr'à 'u transette sinistre se iacchie 'n'altare de stile barocche 'nderamende de marme comboste da culonne finemende decorate ca tènene le sommità cu sus doje statue de marme de sande. 

L'altare jè dedicate a Marije 'Mmaculate. L'altare d'u transette destre, dedicate a 'u Sacre Core de Gesù, jè pure jidde fatte in stile barocche cu 'nu vascerilieve de fasce de doje culonne ca formane 'na strutture in forme de tembie.

Jndr'à chiesere se stipane le statue de le ttre sande patrune d'a cetate: 'a statue de San Pitre Apostole ca pare l'ave fatte una d'a scole veneziane d'u Setteciende, invece chidde d'a Madonne d'u Carmine e de Sand'Andunine onne state fatte de cartapeste. 

Cu stu materiale ha state fatte pure 'a statue settecendesche d'a Beata Vergine 'Ddulurate, invece quedde de Sand'Agnese resale a 'u Uetteciende. Sotte a l'altare maggiore se stenne 'n'arée de brucamende probbabbilmende de privete e releggiuse de quidde tiembe.

Seconde certe leggende metropolitane 'a chiesere jndr'à ristritturazziona soje d'u pavimende purtò a 'a luce cadavere brucate assaije vecine a superficie da no confondere cu chidde de le sacerdote e chidde cu le turnise ca onne state brucate jndr'à 'na cripte addò se trase rrete a l'altare maggiore.

### Torre quadrate

'A *Torre Quadrate* jè 'na costruzione addò no se sape satte satte quanne ha state fatte, stonne infatte diverse opiniune. 'A datazzione ca se penze jè quedda cchiù giuste e lundane jè quedde d'u 1300 

Ste da dicere pure ca non ge stonne testimonianze cu le documinde ca ponne fa resalì a quedde epoche, 'a costruzione de l'edificie. L'uneche elemende ca se pò ausà pe acchià 'na date certe, jè 'u stemme sckattate a 'u cendre de le volte d'u pianeterrene d'a costruzione e ca pare ca appartene a l'arme d'a nobbele famigghie Castromediano. Stu elemende pò ffà datà 'a costruzione d'a Torre Quadrate, a le anne 1535 - 1552 duranne le quale se avìe a Lecce l'Arcivescovade de Giuanne Castromediano.

L'edificie avenìe realizzate cu 'a petra calcarée. Jidde avera ffà parte securamende d'a rete de torre fortificate, ausate pe l'avvistamende e pa difese da le 'nvasiune piratesche, saracine apprime e ottomane apprisse, ca 'nzigne a 'u Setteciende 'nfestarene le coste tagliàne.

### Riserve naturale reggionale oriendate Vosche de Cerane
'A Riserve naturale de Cerane jè 'n'area naturale protette 'mbrà 'u territorie d'u comune de Brinnese e quidde de San Pitre Vernoteche. Jidde se iacchie jndr'à zone de Cerane e tène specie de arvule tipiche d'a macchie mediterranèe.

## Suggettate
### Evoluzione demografeche

### Etnie e minoranze furastiere

A 'u 31 decemmre 2014 jndr'à 'u territorie comunale se reggistrave 'a presenze de 198 furastire residende (68 maschele e 130 femmene) ca sò cchiù o mene 'u 1,42% d'a popolazzione totale residende. 'A comunitate cchiù granne jè quedde de le rumene.

Se reportane aqquà le nazionalità cchiù rappresendate:

* Romanie: 81
* Albanie: 36
* Afghanistan: 12

### Lènghe e dialette
San Pitre Vernoteche ause angore osce a die 'nu dialette locale, 'u **[[Www.asd-dialettosampietrano.org|Dialette Sanpetrine]]** ca avène da 'u dialette leccese.

### Tradiziune e folklore

#### Le rite d'a Pasche
Le rite pa Pasche a San Pitre Vernoteche se caratterizzescene pa tradizione d'a visite a le Sepolcre.

#### L'aste d'a Bandiere
'Na tradizione 'mbortande assaije ca avène fatte da secole e secole jè 'a Feste de l'aste d'a Bandiere pe arrecurdà l'invasione de le turche jndr'à 'u territorie de San Pitre. Se conde ca 'u popole de quidde tiembe 'ndrucò da sus 'a Torre Quadrate l'arrive de le turche da 'u mare e se organizzò pa difese. Fu accussì ca le turche avenèrene sconfitte da le sanpietrane, lassanne sus a 'u cambe de battagglie 'a bandiera lore. 

'U vessille cugghiute da le sanpietrane avenìe mise a le pide d'a statue d'u Sande Patrone (San Pitre Apostole). Ogne pomerigge d'a dumeneche apprisse a quedde de Pasche se arrecorde stu fatte leggendarie. Pigghiane parte tutte le riune o cetadine spajate offrenne 'na cifre, mendre 'a bandiere avène svendolate pu cendre d'u paese.

'A prugessione parte da 'u Sagrate d'a Chiesere Matrice pe pò spiccià sus a 'u piazzale d'a Chiesere de San Pitre Apostole. 'A tradizione vole ca 'u vingitore de l'aste ave 'u respette e 'a riverenze da vanne de tutte le congittadine pe tutte 'u periode jndr'à 'u quale custodisce 'u vessille storeche.

'A bandiere, pure ce simbole non ufficiale d'u paese, avène purtate jndr'à tutte le prugessiune, specialmende jndr'à chidde de Ferragoste e d'u 29 sciugne, feste d'u Patrone d'u paese.

#### Le Confraternite de San Pitre Vernoteche
San Pitre Vernoteche ha sembre tenute 'nu sbuènne de confraternite pio-laicale:

* Confraternite d'u SS. Sacramende, fatte jndr'à 'u 1561 presse l'altare d'u SS. Crugefisse jndr'à chiesere matrice, addò se faceve 'u brucamende pe le confrate;
* Confraternite d'u Rosarie, fatte presse l'altare omonime d'a chiesere matrice 'mbrà 'u 1648 e 'u 1652 e estinde apprime d'u 1876;
* Confraternite de San Gesèppe Patriarche, funnate presse 'a cappelle omonime apprime d'u 1688, cu 'u titole d'a Beatissime Vergine de le Grazie e de San Gesèppe;
* Confraternite de le sande Pitre e Paole, fatte jndr'à cappelle d'u stesse titole apprime d'u 1751, quanne avenìe aggregate a l'arciconfraternite de Rome;
* Confraternite de le sande Cosme e Tamiane, fatte jndr'à 'u 1880 presse 'a cappelle de San Gesèppe: avìe l'approvazzione d'u statute sulamende jndr'à 'u 1888;
* Confraternite de le Sacre Core de Gesù e de Marije, fatte apprime d'u 1884, ma reorganizzate jndr'à 'u 1926 e approvate canonicamende jndr'à 'u 1939. Collabborave cu l'andiche Pie Associazione d'u Sacre Core de Gesù e de Marije;
* Confraternite d'a SS. 'Ddulurate e d'u SS. Sacramende, fatte jndr'à 'u 1895 e sparite 'nu picche de tiembe apprisse;
* Confraternite de sand'Andonije de Padove, fatte jndr'à 'u 1906 da monzignor Gennare Trama presse l'omonime chiesere, 'nzippate da 'u 1901;
* Confraternite de S. Andonine Arcivescove de Firenze, fatte da private jndr'à l'abbrile d'u 1914 e approvate canonicamende jndr'à 'u 1919. Ave 'u regolamende sue da 'u 1930;
* Confraternite de Marie SS. d'u Carmine, fatte jndr'à 'u 1927 da monzignor Gennare Trama sottea 'u titole de confraternita d'a Beate Vergine Marije d'u Monde Carmele.

### Le 7 Riune
# Rione "lu Fuessu" ('u fusse), zone addò ste 'a chiesere de San Giuanne Bosco;
# Rione "le Fòrche" (vanne de l'aratre o stalle), da 'a vie Mesagne verse 'u nord d'u paese;
# Rione "la Lèzza" ('u leccie), da 'a vie Mesagne verse 'u sud d'u paese;
# Rione "Crucicchia" (croce piccenne, referite sie cumme legame addò se leghe 'u covone de grane, eppure cumme crocevie piccinne), zone addò ste vie Lecce;
# Rione "le Sciardine" (le giardine), zone addò stonne le "Giardine Granne";
# Rione "Chiazza Rande" (chiazza granne), zone addò ste Chiazze d'u Popole jndr'à 'u cendre sciugrafeche e storeche d'a cetate;
# Rione "la Strata te Brindisi" ('a strade de Brinnese), zone addò ste vie Brinnese.

## Culture
### 'Struzione
'U comune jè sede de ttre scole elmendare, de doje scole medie ('u plesse *Dante Alighieri* e 'u plesse *Don Giuanne Minzoni* ca se iacchiane tutte e doje jndr'à 'u viale De Le Studie) e d'u 'Stitute Tecniche Commerciale Statale *Necole Valzani* ca si iacchie sembre jndr'à 'u viale De Le Studie, eppò ste pure 'nu 'stitute superiore paritarie private ca se iacchie jndr'à vie Lecce.

### Avveneminde
* Feste de Sand'Andonije abbate e appezzecamende d'a "Focara" (17 scennare);
* Fiaccolate in onore d'a Madonne de Lourdes (11 febbrare);
* Feste de San Gesèppe (19 marze) cu prugessione e distribbuzzione d'u pane, 'a tradizionale "Mattra", jndr'à chiazze d'u Popole;
* Aste d'a bandiere (dumeneche apprisse 'a Pasche) pe arrecurdà l'invasione de le turche;
* Feste d'a Madonne de Pompei (masce): prugessione e benedizzione de le rose;
* Feste patronale de San Pitre Apostole (29 sciugne). 'A preparazzione a 'a feste accumenze 'u 19 sciugne cu 'a prugessione d'a statue d'u sande da 'a Chiesere Matrice a quedde de San Pitre Apostole. Apprisse a le sciurnate de novene, 'u 28 sciugne se tène 'na prugessione solenne 'nzigne a chiazze d'u Popole ca face accumenzà le festeggiaminde civile ca durane pe ttre sciurne, e se ponne 'ndrucà le luminarie artisteche, 'a banne e le fuéche d'artifice. Duranne 'a feste se face pure 'a fiere;
* Feste d'a Madonne d'u Carmine (15 e 16 luglie);
* Sagre de le cozzenude (15 aguste);
* Feste de le sande Cosme e Attamiane (26 settemmre);
* Feste d'a Madonne de Sanariche (ottommre), cu le bangarelle ca avènene mise vecine 'a chiesere;
* Fiere d'a 'Mmaculate e sagre de le pettole (8 decemmre).

## Economije

L'economije d'u comune se base soprattutte sus a l'agricolture. Uegghie, vine e scarcioppole sonde le resorse prengepàle. Jndr'à l'arèe 'ndustriale ca se iacchie vecine a 'u javetate da 'u 2008 se iacchie 'nu cendre logisteche de stoccagge de prodotte agricole.

'Na certe 'mbortanze tène 'a cendrale elettriche de Cerane, ca se iacchie vecine a stu comune, ca dèje fatìe a crestiane de 'u poste. 'U 'mbatte d'a cendrale, da 'u punde de viste ambiendale, ha state oggette de 'nu referendum jndr'à l'anne '80 d'u vendesime sechele.

### Servizie
'U paese tène 'na sede de spedale ca face parte de l'ASL d'a sezione de Brinnese, ca ha state 'nditolate a Ninetto Melli, pò pure 'nu tiatre de probbietà d'a parrocchie Don Bosco, de 'na bibbloteche comunale 'nditolate a "Gesèppe Melli" ca se iacchie jndr'à vie Sand'Andonije e de 'n'istitute releggiose ("Sore Discepole de Gesù Eucaristeche") eppò 'nu 'mbiande sportive, 'nu palasport e de 'nu stadie comunale. Tène pure 'nu cambesande, 'n'ufficie de Polizie Locale ca se iacchie jndr'à chiazze Falcone, une de le Carabbenire ca se iacchie jndr'à vie Campi e 'na tenenze d'a Uardie de Finanze ca se iacchie jndr'à vie Garibaldi.

## Amministrazione
Mò avène presendate 'na tabbelle relative a le amministraziune ca se onne cangiate jndr'à stu comune.

### Gemellagge

## Sport
Jndr'à 'u comune ste 'nu dojo famose assaije de karate, 'a Suggettate Pugghiese Dojo Dokko-Do funnate jndr'à 'u 1968: 'nu sbuènne de atlete onne pigghiate titole a levèlle nazionale e 'ndernazionale jndr'à le cambionate Fijlkam.

### Sport de squadre
Stonne ste formaziune cetadine attive:

*Ballone: stonne 'a SSD San Pietro Vernotico e 'a ASD San Pietro Vernotico, tutte e doje ca sciocane jndr'à 'u cambionate de Prima Categorije;
*Pallacanestre: 'a U.S.S.P. San Pietro, funnate jndr'à 'u 1973, iscrive le probbie formaziune maschile e femminile a le cambionate reggionale de promozione e serie B;
*Pallavvole femminile: 'a Volley Skylo San Pietro Vernotico face 'u cambionate de Serie B1 tagliàne de pallavvole femminile.

## Note


## Bibbliografije
* Marie Pennetta, Storia di San Pietro Vernotico, Dalle origini alla fine del XIX secolo, Schena Editore, 1997
* Gesèppe Baldassarre, Sus a *vernòtico / Vernòtico*, "Rivista Italiana di Onomastica", RIOn XXI (2015), 2, pp. 730-734

## 'Ndruche pure
* Pugghie
* Salende
* Provinge de Brinnese
* Cambe de Mare
* Necole Valzani
* Dumineche Modugno
* Elise Mariano

## Otre pruggette

## Collegaminde fore a Uicchipèdie
* 
* 
*